মিউচুয়াল ট্রাস্ট ব্যাংক

মিউচুয়াল ট্রাস্ট ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। এটি ১৯৯৯ সালের ২৯ শে সেপ্টেম্বর প্রতিষ্ঠা লাভ করে। ব্যাংকটির প্রধান কার্যালয় রাজধানী ঢাকার ২৬ গুলশান এভিনিউতে অবস্থিত। বর্তমানে এ ব্যাংকের মোট ১২২ টি শাখা ও ৫৩ টি উপশাখা এবং ১৮৫ টি এজেন্ট ব্যাংকিং আউটলেট রয়েছে। 

 ইতিহাস 
ব্যাংকটি কোম্পানি আইন ১৯৯৪-এর অধীনে ১৯৯৯ সালের ২৯ শে সেপ্টেম্বর পাবলিক লিমিটেড কোম্পানি হিসাবে নিবন্ধিত হয়। ব্যাংকটি ১৯৯৯ সালের ৫ অক্টোবর বাংলাদেশ ব্যাংকের কাছ থেকে ব্যাংকিং কোম্পানি আইন ১৯৯১-এর অধীনে লাইসেন্স পায় এবং পরবর্তীতে, ঐ বছরের ২৪ অক্টোবর ব্যাংকিং কার্যক্রম শুরু করে।

 পরিচালনা 
ব্যাংকটির পরিচালনা ১৪ সদস্যের একটি পরিচালনা পর্ষদের হাতে থাক্র। ব্যাংকের সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান জনাব মোঃ ওয়াকিলউদ্দিন  এবং প্রধান নির্বাহী কর্মকর্তা ও ব্যবস্থাপনা পরিচালক সৈয়দ মাহবুবুর রহমান।

 সহায়ক কোম্পানি 
মিউচুয়াল ট্রাস্ট ব্যাংকের তিনটি সহায়ক কোম্পানি রয়েছে, যেগুলো হচ্ছেঃ 

 এমটিবি এক্সচেঞ্জ (ইউকে) লিমিটেড
 এমটিবি সিকিউরিটিজ লিমিটেড
 এমটিবি ক্যাপিটাল লিমিটেড

ব্যাংকিং পণ্য ও সেবা
ব্যাংকটি বিভিন্ন মেয়াদে আমানত গ্রহণ করে এবং কর্পোরেট ঋণ, খুচরা ঋণ, বাড়ি নির্মাণসহ বিভিন্ন রকম ঋণ দেয়। এছাড়াও, এটি ডেবিট কার্ড, ক্রেডিট কার্ড ও এটিএম সেবাসহ বিভিন্ন ব্যাংকিং সেবা প্রদান করে। বর্তমানে ব্যাংকটির এটিএম সংখ্যা ৩৪৪ টি,  সিডিএম (ক্যাশ ডিপোজিট মেশিন বা নগদ জমা মেশিন) সংখ্যা ৩১ টি।  ব্যাংকটি ইন্টারনেট ব্যাংকিং ও মোবাইল ফোনের অ্যাপ এমটিবি নিও এর মাধ্যমে ডিজিটাল ব্যাংকিং সেবা প্রদান করছে। 

 তথ্যসূত্র 

বহিঃসংযোগ
 অফিসিয়াল ওয়েবসাইট

বিষয়শ্রেণী:বাংলাদেশের বেসরকারি ব্যাংক‎
বিষয়শ্রেণী:স্কয়ার গ্রুপ
বিষয়শ্রেণী:১৯৯৯-এ প্রতিষ্ঠিত ব্যাংক
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৯৯৯-এ বাংলাদেশে প্রতিষ্ঠিত